ANTIDOPINGOVÁ AGENTÚRA 
    SLOVENSKEJ REPUBLIKY	

       SPRÁVA ZO ZAHRANIČNEJ PRACOVNEJ CESTY 

1.	ÚČASTNÍK ZPC

Meno: 			Miroslav 
Priezvisko:			MOTYČÍK			Titul: PhDr.
Funkcia:			riaditeľ
Znalosť jazykov:		anglicky, nemecky, rusky
Názov organizácie:		Antidopingová agentúra SR
Adresa:			Hanulova 5/C, 841 01 Bratislava 

2.	ZAHRANIČNÁ PRACOVNÁ CESTA

Štát:				Belgicko
Mesto:			Brussels
Termín:			05. december  2013
Prijímajúca organizácia:  	EUROPEAN COMMISSION
Directorate of Education and Culture
Youth and Sport
Sport Unit

Adresa:			Conference Centre J-79
Rue Joseph II / 013
B-1000 BRUSSELS
Belgicko

Účel cesty:	EXPERTNÁ SKUPINA „ANTIDOPING” 
-  SIEDME  ZASADNUTIE

Spôsob financovania: 	ZPC bola plne financovaná z rozpočtu Antidopingovej agentúry SR.

3.	RÁMCOVÝ PROGRAM POBYTU

Dátum/ čas:	05.december 2013 / 09.00 - 18.30 hod.  
	EXPERTNÁ SKUPINA „ANTIDOPING” 		         -  SIEDME  ZASADNUTIE
	
Navštívená organizácia:	European Commission

Kontaktované osoby:	- členovia Expertnej skupiny pre antidoping 
/ prítomných celkom 55 delegátov z 25 krajín, zástupcovia CZ a GR sa expertných rokovaní nezúčastňujú/
	- pracovníci sekretariátu Oddelenia športu, DG EAC /5/,
	( ďalej len “Komisia”)
				  	- prizvaní pozorovatelia / 18 /

Kontaktné adresy:		členské krajiny Európskej únie

4.	PRIEBEH ROKOVANÍ

Zahraničná  pracovná cesta  sa  uskutočnila na báze Európskej komisie, v ktorej pôsobí Slovenská republika ako členská krajina EÚ. 

	ÚVOD A SÚHRNNÁ AKTUALIZÁCIA
	Európska komisia a antidoping
	Európska komisia koordinuje všetky kľúčové oblasti majúce rozhodujúce smerovanie na kvalitu života, rozvoj fyzických a duševných schopností a znamenajú skutočný závažný vplyv individuálne zdravie obyvateľstva. Šport a jeho ďalšie napredovanie je podmienené dodržovaním jeho základných princípov, ktorých súčasťou je plná garancia rozvoja ducha športu, rešpektovanie individuálneho výkonu, rovnosť možností v súťaži a fair play. Rozvoj športu         v európskom rozmere je plne nadväzný na boj proti dopingu, ktorý však musí spĺňať rozmer európskeho občianskeho právneho rámca, ako aj rozmer ochrany zdravia. Nárast športovej výkonnosti značne previazanej na hmotné a ekonomické parametre môže byť spojený so zneužívaním zakázaných látok.
	
	Etablovanie Expertnej skupiny ”antidoping”
	Expertná skupina pre antidoping (ďalej len „XGAD”) bola vytvorená Výborom Európskej komisie (ďalej len „Komisia”) pre oblasť antidopingu v rámci Pracovného plánu pre šport Európskej únie na roky 2011 až 2014. XGAD bola kreovaná z dlhodobej praktickej skúseností  a potreby riešiť antidopingovú reguláciu a súčasne na neformálnej báze predošlej Pracovnej skupiny pre antidoping, ktorá riešila predmetnú problematiku antidopingu od roku 1998. Tieto skutočnosti prezentovala EK vytvorením už formálnej expertnej skupiny ”antidoping” ( rozhodnutie zverejnené Úradným vestníkom EÚ č. C162/1, zv. 54, zo dňa 1.6.2011). Prioritnou úlohou XGAD sa stala problematika vypracovania návrhu pripomienok EÚ k revízii Svetového antidopingového kódexu WADA (ďalej len „Kódex”),  ako aj ďalšie otázky antidopingovej regulácie a jej dosahu na európske spoločenstvo.

	Etablovanie Ad hoc expertnej skupiny ”doping v rekreačnom športe”
	Ad hoc expertná skupina pre antidoping (ďalej len „XGDRS”) bola vytvorená Expertnou skupinou pre antidoping dňa 05. septembra 2012 na odporučenie, návrh a po schválení Výborom európskej komisie pre oblasť antidopingu v rámci Pracovného plánu pre šport Európskej únie na roky 2011 až 2014. XGDRS bola kreovaná z požiadavky riešenia problematiky antidopingovej regulácie v oblasti voľnočasových športových aktivít, rekreačného športu a jeho prieniku do úrovne neorganizovaného športu.    

Pracovný program Expertnej pracovnej skupiny “Antidoping”/ XGAD bol traktovaný v nasledovných kľúčových tématických celkoch:

	Úvod a súhrnná aktualizácia 
Pracovné zasadnutie otvoril a rokovanie viedol  p. Tomas Johansson, predsedajúci XGAD. Rokovanie sa konalo za účasti zástupcov celkom 25 krajín EÚ (AT, BE, BU, CY, DE,  ES, FI, FR, GE, HU, IR, IT, LV, LT, LU, MA, NL, PL, PT, RO, SK, SL,SP, SE, UK) zástupcov Rady Európy a CAHAMA, sekretariátu Rady ministrov, Komisie športovcov EÚ,  Svetovej antidopingovej agentúry (WADA), Európskej asociácie profesionálnych hráčov, Európskeho olympijského výboru.

	Odpočet predsedajúceho
Predsedajúci poďakoval za iniciatívnu a aktívnu spoluprácu expertných zástupcov členských krajín EÚ pri priebežnom spracovávaní štvrtého a piateho konsolidovaného návrhu Odporúčaní EU týkajúcich sa dopingu v rekreačnom športe. 

	Odpočet Komisie
Pracovný program bol prednesený v zmysle doručenej elektronickej korešpodencie, v ďalšom nebol nijako zmenený a následne jednomyseľne schválený.
Komisia prezentovala záujem o spoluprácu expertných zástupcov členských krajín EÚ  v špecifickej oblasti antidopingu a poďakovala svojim členom za aktívnu spoluprácu na riešení antidopingovej regulácie v oblasti rekreačného športu. 

	Odporúčania EU k dopingu v rekreačnom športe	
	XGAD prezentovala dlhodobý záujem na riešení situácie s používaním dopingu v rekreačnom športe a nevyhnutnej potrebe nastavenia relevantnej antidopingovej regulácie. Pre tento účel je riešenie spoločného postupu v rámci EU nevyhnutné. 			Predmetné odporúčania týkajúce sa dopingu v rekreačný šport sú politickou iniciatívou Európskej únie a jej členských štátov. Tieto sú smerované na stanovenie najlepších postupov pre orgány verejnej správy a občianskej spoločnosti ako celku, na vyjadrenie  nástrojov umožňujúcich rozvíjať športové aktivity komplexnejšie, oveľa modernejšie, koordinovanejšie a efektívnejšie tak, aby sa zabránilo dopingu v rekreačnom športe. Tieto opatrenia sú výhradne určené národným antidopingovým organizáciám (ďalej len „NADOs“), riadiacim orgánom športu a ministerstiev zodpovedných za šport členských štátov v súlade     s obsahom článku 165 Zmluvy o fungovaní Európskej únie, ktorý nevytvára právne záväzné povinnosti, ale vyjadruje možnosti pre harmonizáciu a obdobné riešenia.				Historicky sa antidopingové aktivity zameriavajú na sledovanie, zisťovanie               a odrádzanie od dopingových produktov a metód vo vrcholovom športe. Zapojenie vlád do týchto aktivít nachádza oporu v medzinárodnom práve, prezentované dohovormi Rady Európy a  UNESCO, ktoré určujú základný rámec povinností zmluvných štátov. Tieto dohovory odrážajú priority stanovené Svetovou antidopingovou agentúrou a Svetovým antidopingovým kódexom ako základným programovýcm dokumentom. Tieto pravidlá a antidopingový systém sú východiskom aj pre zabránenie používania dopingových látok v rekreačnom športe.											Vzhľadom k preukázaným účinkom dopingových látok na zdravie rekreačných športovcov je evidentné, že táto problematika sa stáva aj problémom verejného zdravia. Politické diskusie sa zameriavajú na poctivosť, bezúhonnosť, možné ublíženie na zdraví ako aj biotechnologické dôsledky pre šport . V rekreačnom dopingu v súčasnej dobe rezonuje problematika  anabolických androgénnych steroidov čo sa zdanlivo javí ako problém menej závažný,  no väčší dôraz je kladený na lekárske a zdravotné otázky nadväzné na dlhodobé používanie vysokých dávok polypragmazie (použitie viac liekov), neregulovaných potravinových produktov a nadväzné nežiadúce somatické účinky ( srdcová , HDLC = high - density lipoproteín cholesterol ), reprodukčné a antisociálne správanie (napr. hyper agresie)    a iné problémy, ako je napríklad vytvorenie závislosti. Rozsah priamej a nepriamej pomoci dopingu v rekreačnom športe právnickými orgánmi alebo členmi systému zdravotnej starostlivosti je v súčasnej dobe pomerne známy. Je to spôsobené aj širšou sociálnou akceptáciou človeka v spoločnosti na báze vylepšenia mnohých farmaceutických produktov    (napr. Ritalin alebo Viagra), čo v istej miere vysvetľuje zneužívanie dopingových látok podporovaných lekármi a ďalšími osobami zdravotnej starostlivosti v rámci profesionálnych systémov verejných a súkromných zdravotníckych zariadení, kde práve eticky spravodlivé tézy dobré pre šport sú v tejto oblasti menej zdôraznené.						Predmetné odporúčania majú za cieľ vyjadriť osvedčené postupy pre rozhodovanie na rôznych úrovniach, ich cieľom nie je poskytnúť detailné riešenia pre činnosť každého a každú vzniknutú konkrétnu situáciu. Základnym cieľom je vytvorenie dostatočného všeobecné právneho rámca pre rôzne subjekty pôsobiace v oblasti rekreačného športu.
Všetky návrhy a doplnenia textu  Odporúčaní EU k dopingu v rekreačnom športe (ďalej len „Odporúčania“) boli doručené na sekretariát DG EAC a následne skoncipované                     p. Kornbeckom do konsolidovanej verzie finálneho návrhu Odporúčaní. Táto verzia bola predmetom rozsiahlej plenárnej diskusie, pričom bolo skoncipované znenie odporúčaní nasledovne:
Odporúčanie 1 - verejné orgány a občianska spoločnosť (vrátane športových organizáci)         v členských štátoch by mali zvážiť podporu projektov na objasnenie terminológie týkajúcej  sa dopingu v rekreačnom športe
Odporúčanie 2 - EÚ by mala zvážiť oprávnenosť financovania projektov zaoberajúcich         sa dopingom v rekreačnom športe a mala by zvážiť oprávnenosť financovania projektov zameraných na plenie týchto odporúčaní
Odporúčanie 3 - členské štáty EÚ by mali zvážiť spôsoby, ako zabezpečiť spoločné riešenie prevencie dopingu v rekreačnom športe a jeho sledovanie na úrovni EÚ a pomocou týchto odporúčaní stanoviť referenčný rámec ich použitia
Odporúčanie 4 - verejné orgány a občianska spoločnosť (vrátane športových organizácií)       v členských štátoch by mali skúmať a porovnávať: 							• právne postavenie a právomoci NADOs a iných subjektov, ktoré riadia smerovanie antidopingovej politiky v členských štátoch EÚ, najmä pri predchádzaní distribúcie                a používania produktov s obsahom  dopingových látok v rekreačnom športe			• špecifické antidopingové trestnoprávne ustanovenia, ako aj klasifikáciu ďalších príslušných trestných činov a tieto informácie sprístupniť polícii jednotlivých členských štátov tak, aby sa tieto prípadné delikty riešili v súlade s medzinárodnou antidopingovou reguláciou
Odporúčanie 5 - verejné orgány a občianska spoločnosť ( vrátane športových organizácií )     v členských štátoch by mali :  									• empiricky zhodnotiť, do akej miery budú riešiť implementáciu harmonizovaných pravidiel v športovom hnutí a NADOs v zmysle národnej antidopingovej regulácie		• riešiť proporčnosť nastavenia ľudských a finančných zdrojov NADOs a ďalších možných subjektov zodpovedných za smerovanie antidopingovej regulácie všetkých členských štátoch EÚ, najmä pokiaľ ide o predchádzanie použitiu a distribúcie dopingových produktov v rekreačnom športe 
Odporúčanie 6 - členské štáty by mali zvážiť zavedenie celoeurópskych vzdelávacích kurzov na účely presadzovania práv v správnom a colnom konaní, aby si boli vedomí problému dopingu s ohľadom na jestvujúce platné predpisy a klasifikáciu trestných činov                       a presadzovania osvedčených postupov 
Odporúčanie 7 - orgány zodpovedné za antidopingovú politiku v členských štátoch by mali prijať opatrenia na zabezpečenie vymožiteľnosti finančného plnenia pre účel prevencie dopingu v rekreačnom športe, vrátane možnosti odopretia financovania športových aktivít alebo odopieranie finančných prostriedkov v špecifických prípadoch porušenia princípov antidopingovej regulácie
Odporúčanie 8 - orgány zodpovedné za antidopingovú politiku v členských štátoch by mali koordinovať organizácie zabezpečujúce rekreačný šport ako príjemcov štátnych dotácií s dôrazom  na antidopingovú prevenciu
Odporúčanie  9 - napomáhať šíreniu poznatkov o používaní dopingových látok a iných látok poškodzujúcich zdravie v rekreačnom športe s dôrazom na  preventívne a informačné pôsobenie, subjekty zapojené do dopingovej prevencie by mali vychádzať z ustálenych znalostí a informácií dostupných v iných oblastiach prevencie zdravia správanie (napr.: tabak, narkotiká, alkohol)
Odporúčanie 10 - zabezpečiť šírenie preventívnych antidopingových programov vo vzdelávaní učiteľov, osôb podporného personálu športovcov, s dôrazom na sprostredkovanie aktuálnych informácií o dopingových problémoch, o relevantných preventívnych opatreniach  a východiskách pre ich riešenie
Odporúčanie 11 - verejné orgány a občianska spoločnosť (vrátane športových organizácií)      v členských štátoch by mali vytvoriť a zaviesť: 							• vzdelávacie programy týkajúce sa športovej etiky a antidopingovej prevencie určené deťom a športujúcej mládeži, pedagógom a osobám zabezpečujúcim  organizovanie ich športových aktivít 											• špecifické vzdelávacie a informačné kampane adresované rekreačným športovcom   a užívateľom fitnes centier s dôrazom na poskytovanie dôležitých informácií o škodlivosti používania dopingových látok a ich negatívnom vplyve na ich fyzický výkon a zdravie		• edukačné programy napomáhajúce aktivitám na zlepšenie osobného fyzického výkonu bez potreby používania efektu negatívnych podporných prostriedkov
Odporúčanie 12 - verejné orgány a občianska spoločnosť (vrátane športových organizácií)     v členských štátoch by mali										• hľadať cesty  a spôsoby, ako zlepšiť vzdelávanie podporného personálu rekreačných športovcov zavádzaním neformálnych vzdelávacích programov o problematike dopingových látok a prevencie dopingu										• hľadať cesty  a spôsoby zabezpečenia priebežných informácií o dopingových problémoch a ich aktuálnych riešeniach v zmysle antidopingovej prevencie			• podnecovať a podporovať posilnenie zodpovednosti za používanie doplnkov výživy, vrátane šírenia povedomia o dostatočnej vedomosti o používaných doplnkoch výživy           a o  dôležitosti správneho označovania potravinových doplnkov stravy
Odporúčanie 13 - verejné orgány a občianska spoločnosť (vrátane športových organizácií)     v členských štátoch by mali podporovať rozvíjať a podporovať iniciatívy zamerané na zvyšovanie povedomia v oblasti zdravotníctva a lekárskej komunite, a to aj prostredníctvom príslušných vnútroštátnych lekárskych združení, aby tak napomohli prispieť k šíreniu prevencie a preventívnych opatrení v systéme verejného zdravotníctva a na podporu  prevencie dopingu v rekreačnom športe
Odporúčanie 14 - verejné orgány a občianska spoločnosť (vrátane športových organizácií)   v členských štátoch by mali rozvíjať a podporovať iniciatívy zamerané na podporu užšej spolupráce medzi orgánmi, subjektmi a organizáciami zabezpečujúcimi  prevenciu zneužívania drog a takých látok, ktoré majú dopingový účinok alebo potenciál spôsobiť krátkodobé alebo trvalé poškodenie zdravia, a to najmä formou:					• vytvorenia univerzálnych preventívnych programov na báze školského systému, s dôrazom na uplatnenie kritického pohľadu na užívanie drog a dopingových látok v športovej činnosti												• navrhovanie a hodnotenie intervencií, ktoré zásadne majú vplyv a rozvíjajú životné zručnosti a samoreguláciu  v oblasti športovej činnosti a voľnočasových aktivít, sociálne vplyvy, sociálne kvality a vnímanie športovej aktivity						• vytváraním edukačných programov pre rozličné vekové kategórie a sociálne skupiny s dôrazom na ich fyzický a sociálny vývoj								• zabezpečenie primeranú formu atraktívnosti obsahu a foriem edukačných programov s dôrazom na špecifiká jednotlivých sociálnych a vekových skupín				• realizáciu školských programov ako súčasť širšieho integrovaného úsilia v boji proti dopingu v športe na úrovni spoločnosti. Tento prístup akceptuje vplyv ďalších kľúčových zainteresovaných strán v športovom prostredí, ako sú učitelia, tréneri a rodičia.			
Odporúčanie 15 – zabezpečiť dostatočný právny a legislatívny rámec pre dôsledky dopingu   v rekreačnom športe, vrátane efektívneho presadzovania vymožiteľnosti a presadzovania právnych predpisov v tejto oblasti
Odporúčanie 16 - verejné orgány a občianska spoločnosť (vrátane športových organizácií)   v členských štátoch by mali:										• prijať opatrenia na zabezpečenie koordinácie aktivít na národnej i nadnárodnej úrovni pre zavedenie efektívnych nástrojov pre výmenu informácií o politických opatreniach a opatreniach v oblasti boja proti dopingu v rekreačnom športe a aktívneho odpočinku		• podporovať rozvoj nezáväzného, ale jednotného celoeurópskeho antidopingového kódexu správania pre všetky športové združenia, športové kluby, organizácie zabezpečujúce aktivity pre voľný čas a fitness aktivity
Odporúčanie 17 - colné orgány by mali brať do úvahy a vytvoriť účinné a efektívne mechnizmy zamerané na :										• rozvoj celkovej stratégie boja colných orgánov proti distribúcii nepovolených povzbudzujúcich látok, vrátane nastavenia dostatočnej vedomosti colníkov o takýchto látkach, zvyšovania informovanosti, ako aj posilnenia analytických a metodických nástrojov		• výcvik colných psov pre detekciu dopingových látok, najmä zvlášť závažných z hľadiska vplyvu na ľudské zdravie, napr. anabolických steroidov

Odporúčanie 18 - členské štáty by mali posúdiť, či NADOS majú k dispozícii potrebné prostriedky (právomoci , zdroje, kapacity) pre nastavenie antidopingových aktivít v systéme fitness centier a vo voľnočasových aktivitách. Členské štáty by mali preskúmať, či orgány činné v trestnom konaní majú k dispozícii potrebné prostriedky (právomoci , zdroje, kapacity) v boji proti nepovoleným povzbudzujúcim látkam, vrátane vo vzťahu k produkcii, dovozu, vývozu, obchodovaniu, vrátane, manipulácie a distribúcie. Držanie dopingu by malo byť považované za primerane závažnú trestnú činnosť, k čomu musí mať polícia k dispozícii zodpovedajúce vyšetrovacie prostriedky pre boj proti dopingu 				
Odporúčanie 19 – členské štáty by mali posúdiť, či sú etablované donucovacie mechanizmy založené na posúdení primeranosti úrovne vyšetrovacích prostriedkov a zdrojov potrebných    v boji proti dopingu a sú zabezpečené dostatočné mechanizmy vyhodnocovania zistenej výroby, dovozu, vývozu, obchodu, manipulácie, distribúcie a ďaľších nadväzných aktivít šírenia a nakladania s dopingovými látkami, klasifikácia nadväzných závažných trestných činov v celkovom boji proti dopingu 	
Odporúčanie 20 – nastaviť v kompetencii NADOs dostatočný preventívny systém dopingovej  kontroly v rekreačnom športe, pričom prevádzkové miesta by mali rešpektovať, že rámec je dobrovoľný, rešpektuje príslušné právne predpisy a základné práva (vrátane ochrany osobných údajov a súkromia), musí byť komplexný a na celostnej báze, vrátane znášania prípadných konzekvencií za porušenie predmetnej regulácie
Odporúčanie 21 - verejné orgány a občianska spoločnosť (vrátane športových organizácií)     v členských štátoch by mali:										• podporovať a / alebo sa zapojiť sa do výskumu o prevalencii a determinantoch doplnkov výživy použiteľných medzi rekreačnými športovcami so zameraním na prezentáciu   údajov o ich nutričných hodnotách a monitorovaných antidopingových parametroch  		• vykonať kroky, ktoré napomôžu dostatočnej informovanosti o osvedčenej (ne)efektívnosti doplnkov výživy v športe a ako robiť správne diétne úpravy 
Odporúčanie 22 – členské štáty by malli zvážiť možnosť prijatia prísnejších sankcií za manipuláciu označovania a nesprávneho označovania, ako aj možného falšovania doplnkov výživy, nielen v členských krajinách, ale aj na úrovni EÚ 
Odporúčanie 23 - verejné orgány a občianska spoločnosť (vrátane športových organizácií)     v členských štátoch by preto mali prijať účinné kroky k výchove poskytovateľov liečby s dôrazom na príznaky zneužívania dopingu a dosahom na negatívne fyzické a psychické nežiadúce účinky
Odporúčanie 24 – verejné orgány a občianska spoločnosť (vrátane športových organizácií )  by mali zabezpečiť, aby v súvislosti s liečbou na iné návykové látky bolo možné identifikovať prípadné zneužívanie dopingových produktov a nastaviť prípadnú liečbu, s dôrazom na detoxikáciu a abstinenčné príznaky
Odporúčanie 25 - verejné orgány a občianska spoločnosť ( vrátane športových organizácií )   v členských štátoch by mali zvážiť zavedenie národných informačných antidopingových liniek s kvalifikovanými pracovníkmi, ktorí môžu zodpovedajúcim spôsobom reagovať na otázky týkajúce sa účinkov a nežiadúcich účinkov dopingových produktov a  ich použitia.	
  	Ukončenie činnosti XGAD     
	  XGAD skoncipovaním odporúčaní naplnila svoje poslanie a doriešení záverečnej korektúry ich sumárnej podoby končí dňom 31. decembra 2013 svoje expertné poslanie. Návrh odporučaní bude v koordinácii  so sekretariátom DG EAC predložený na rokovanie zasadnutia Rady ministrov EÚ v januári 2014. 									
	Ukončenie zasadnutia XGAD
   	Predsedajúci XGAD poďakoval delegátom zúčastnených členských krajín za aktívnu účasť na pracovnom zasadnutí Expertnej skupiny pre antidoping v športe.

1)	ODPORÚČANÉ ZÁVERY

ZÁVERY A RELEVANTNÉ ODPORÚČANIA:
A/	pre Ministerstvo školstva, vedy, výskumu a športu SR

- 	prezentovať súhlasnú účasť SR na programe EÚ nadväznom na smerovanie štátnej politiky v oblasti športu a špecificky pre oblasť antidopingu v rozsahu štátnej starostlivosti o šport,

-	aktívne sa podieľať na realizácii odporúčaní Expertnej skupiny pre antidoping a Ad hoc expertnej skupiny doping v rekreačnom športe  na báze Pracovného plánu pre šport Európskej únie na roky 2013 až 2014,  

- 	zabezpečovať efektívnu realizáciu antidopingových opatrení Európskej komisie                 v podmienkach Slovenska na báze európskeho právneho rámca a princípov ochrany zdravia. 

B/	 pre Antidopingovú agentúru SR

-	v delegovanej kompetencii MŠVVaŠ SR sa aktívne podieľať na reallizácii odporúčaní Expertnej skupiny pre  antidoping  a  Ad hoc expertnej skupiny  doping v rekreačnom športe v rozsahu Pracovného plánu pre šport Európskej únie na roky 2013 až 2014,  

-	zabezpečiť odbornú garanciu v oblasti antidopingu v koordinácii s ústrednými orgánmi štátnej správy, participujúcimi na správe a riadení športu,   

- 	iniciovať aktualizáciu relevantných legislatívnych krokov spätých s revíziou Svetového antidopingového kódexu WADA v zmysle návrhov Expertnej skupiny pre antidoping        a odporučení  Európskej komisie, ako štátneho nástroja antidopingovej regulácie v podmienkach SR, smerujúcich k novelizácii Zákona o športe 300/2008,

 -	iniciovať v polohe národnej antidopingovej organizácie nezastupiteľnú úlohu 	a profesionálny 	výkon antidopingových opatrení na báze ADA SR ako realizátora 	antidopingovej regulácie.  

2)	ZOZNAM OBDRŽANEJ DOKUMENTÁCIE

	1/ 	
EUROPEAN COMMISSION
Directorate-General for Education and Culture / Youth and Sport
Expert Group “Anti-Doping” (XGAD) / 
7th  meeting  DRAFT AGENDA
Brussels, 16 October 2013
/materiál v elektronickej forme/

	2/  	
EUROPEAN COMMISSION
Directorate-General for Education and Culture / Youth and Sport
Ad-hoc Group of Experts on Doping in Recreational Sport (GOEDRS)
EU Recommendations on DRS
Fifth Consolidated Draft
Brussels, 22 November 2013
/materiál v elektronickej forme/

	Vyššie uvedené materiály sa v elektronickej forme nachádzajú sa v depozite na adrese sídla Antidopingovej agentúry SR.  

3)	PRÍNOS 

	Poznatky z pracovného stretnutia predstavujú vysoko efektívnu koordinačnú, informačnú a dokumentačnú bázu pre plnenie záväzkov SR ako členskej krajiny EÚ a následné riešenie nadväzných opatrení v oblasti antidopingovej regulácie v podmienkach Slovenskej republiky. Predmetné poznatky budú na báze Národného antidopingového programu využité v bezprostrednej riadiacej praxi, v legislatívnom procese, smerovaní antidopingovej regulácie, v domácej i medzinárodnej koordinácii, pri zverejňovaní a popularizácií antidopingových opatrení.

4)	SP ÔSOB ZVEREJNENIA SPRÁVY 
Správa je zverejnená na webových stránkach www.minedu.sk a www.antidoping.sk,      jej  východiská  budú  priebežne  prezentované  na  pracovných  stretnutiach zameraných na aktualizáciu a rozvoj Národného antidopingového programu. 

Súhlasím so zverejnením správy na internete, publikovanie na webovej stránke Ministerstva školstva, vedy, výskumu a športu SR.

Bratislava, 06. december 2013

Vypracoval: 	Miroslav MOTYČÍK

 Schválil:	Ivan STANKOVSKÝ

Príloha: 
Zoznam expertov Ad-hoc skupiny Európskej únie pre Doping v rekreačnom športe 

Alexandrescu, Valentina 		Národná antidopingová agentúra, Rumunsko
Backhouse, Susan Leeds 		Metropolitan University, Veľká Británia
Brissonneau, Christophe 		Univerzity Paris X-Nanterre, Francúzsko
Collins, Cliff European 		Health and Fitness Association, Belgicko
Coumans, Bart 			Národná antidopingová agentúra, Holandsko
Defoort, Yves 			Ministerstvo športu, Flámske spoločenstvo, Belgicko
Di Gianfrancesco, Alessia 		Národná antidopingová agentúra Taliansko
Donati, Sandro 			Istituto Superiore di Sanita, Taliansko
Hansen, Lone 				Národná antidopingová agentúra, Dánsko
Haschke, Pia 				Ministerstvo športu, Rakúsko
Heikkinen, Satu 			Ministerstvo športu, Fínsko
Holmlund Lauesen, Martin 		Ministerstvo športu, Dánsko
Horta, Luis 				Národná antidopingová agentúra, Portugalsko
Magaloff, Patrick CNOSF		Národný olympijský výbor, Francúzsko
McNamee, Michael Swansea 	University, UK
Møller, Lars 				WHO pre Európu, Kodaň, Dánsko
Motycik, Miroslav 			Slovak Anti-Doping Agency, Slovensko
Paoli, Letizia 				Katolícka univerzita Leuven, Belgicko
Rehnman Wigstad, Charlotta 	Centrum pre psychiatrický výskum, Štokholm, Švédsko
Saltin, Bengt 				Copenhagen University Hospital, Dánsko
Sauer, Michael 			University of Sport, Kolín nad Rýnom, Nemecko
Schreiber, Henning 			Ministerstvo športu, Nordrhein-Westfalen, Nemecko
Simon, Perikles 			Univerzita Mainz, Nemecko
Tranquillo, Carlo 			CONI, Národný olympijský výbor, Taliansko
Treutlein, Gerhardt 			Pädagogische Hochschule Heidelberg, Nemecko
Vajiala, Graziela 			Národná antidopingová agentúra, Rumunsko
Van der Meerschen, Nicolas 		Ministerstvo športu, Francúzske spoločenstvo, Belgicko